Sõjateadus hõlmab kõige üldisemas tähenduses kõiki neid inimtegevuse valdkondi, mis on seotud nii riigi igakülgse ettevalmistamisega riigikaitseliseks tegevuseks kui ka kõikvõimalike sõjaliste ja sõjaväliste operatsioonidega tänapäevases,  uute ohtudega maailmas. Seega on "KVÜÕA toimetised" olnud teerajajaks väga laias riigikaitseliste uurimisteemade ringis ja saab oma praegusel kujul anda mitmekülgse panuse sõjateaduse ja riigikaitse ning julgeolekupoliitika edendamisele nii Eesti Vabariigis kui ka sellest väljaspool. Teadusajakirjana püütakse olla foorumiks, kus toimuvad argumenteeritud diskussioonid riigikaitselistes ja julgeolekupoliitilistes küsimustes.